આજકાલ ગુજરાતના અલગ અલગ શહેરોમાં ચોરી અને લૂંટના ગુનાઓ વધી રહ્યાં છે. તેવામાં સાણંદમાં આઈઓસીની પાઈપમાં પંચર પાડીને ક્રૂડ ઓઈલની ચોરી કરવાની ઘટના સામે આવી છે. સૂત્રોના જણાવ્યા અનુસાર, માધવનગરથી ગોરજ રોડ પર આવેલા ખેતરોમાં કેટલાંક લોકો પાઈપલાઈનમાં ચોરી કરી રહ્યાં હતા. છેલ્લા બે મહિનાથી આ પ્રકારે ચોરી કરવામાં આવતી હતી, જેમાં પાઈપલાઈનમાં પંચર કરીને વાલ્વ બેસાડીને ઓઈલની ચોરી કરતા જેમાંથી બે લોકોની ધરપકડ પોલીસે કરી છે, જ્યારે અન્ય ત્રણ આરોપી ફરાર થઈ ગયા છે.